Offentliggørelse af en anmodning om ændring i medfør af artikel 9 i forordning (EØF) nr. 2081/92 af et eller flere elementer i varespecifikationen for en betegnelse, der er registreret i henhold til forordningens artikel 17 eller 6

(2003/C 144/02)

Denne offentliggørelse giver indsigelsesret efter artikel 7 og 12d i nævnte forordning. Enhver indsigelse mod denne anmodning skal sendes via myndighederne i en medlemsstat, i en WTO-medlemsstat eller i et tredjeland, som er anerkendt i henhold til artikel 12, stk. 3, senest seks måneder efter offentliggørelsen.

Det drejer sig ikke om en mindre ændring, og derfor skal den offentliggøres i henhold til samme forordnings artikel 6, stk. 2.

RÅDETS FORORDNING (EØF) Nr. 2081/92

ANMODNING OM ÆNDRING AF VARESPECIFIKATION: ARTIKEL 9

1. Registreret betegnelse: "Nocciola del Piemonte"

2. Medlemsstatens kompetente myndighed Navn: Ministero delle Politiche agricole e forestali

Adresse: Via XX Settembre n. 20 - I-00187 Roma

Tlf. (39-06) 481 99 68

Fax (39-06) 420 31 26

3. Ønsket(de) ændring(er) - rubrik(ker) i specifikationen:

>PIC FILE= "C_2003144DA.000202.TIF">

navn

>PIC FILE= "C_2003144DA.000202.TIF">

beskrivelse

[square ] geografisk område

[square ] bevis for oprindelse

>PIC FILE= "C_2003144DA.000202.TIF">

fremstillingsmetode

[square ] tilknytning

>PIC FILE= "C_2003144DA.000202.TIF">

mærkning

>PIC FILE= "C_2003144DA.000202.TIF">

krav i nationale bestemmelser

- ændring(er):

Navn: Det foreslås, at den registrerede betegnelse "Nocciola del Piemonte" IGP ændres til "Nocciola del Piemonte" eller "Nocciola Piemonte".

Beskrivelse - Det understreges, at den beskyttede geografiske betegnelse "Nocciola del Piemonte" eller "Nocciola Piemonte" kun må bruges om hasselnødder med eller uden skal og i delvis forarbejdet form. Det bemærkes endvidere, at den pågældende BGB også kan anvendes i præsentation samt betegnelse og reklame for levnedsmidler, hvori "Nocciola del Piemonte" eller "Nocciola Piemonte" indgår som det eneste hasselnøddeprodukt blandt de øvrige ingredienser og derved er med til at højne kvaliteten.

- Der er sket en formel ændring i beskrivelsen af produktionsområdet, hvis afgrænsning dog forbliver uændret, som følge af anerkendelsen af den nye provins Biella, og listen over kommuner i de berørte provinser bør derfor tilpasses.

Fremstillingsmetode - Plantetætheden øges fra 250-400 til 200-420 planter pr. hektar, med en maksimal tæthed på 500 planter pr. hektar for beplantninger, der stammer fra før dekretet om anerkendelse trådte i kraft den 2.12.1993.

- Bestemmelsen om, at Piemonte-regionen en gang om året skal indberette den gennemsnitlige produktion pr. hektar og datoen for starten på høsten under hensyntagen til vejrmæssige udsving, ophæves.

- Det fastsættes, at hasselnøddebeplantningerne skal registreres på en liste, som føres af det anerkendte kontrolorgan, i stedet for i det register, som føres af det handelskammer, der er ansvarlig for det pågældende område.

- Det er tilladt at sælge hasselnødder i skal i løs vægt, men kun i første del af markedsføringsfasen, dvs. i forbindelse med producentens salg til forarbejdnings- og/eller emballeringsvirksomhed.

- Der fastlægges klarere regler for emballering af nødder uden skal, delvis forarbejdede og færdigforarbejdede nødder (emballering egnet til levnedsmidler), inkl. tilfælde hvor der er tale om produktionssystemer, der øger kvaliteten. Herudover kan produktet udelukkende markedsføres, hvis det er emballeret på forhånd, eller hvis det emballeres på salgstidspunktet.

Mærkning - Der er sket en præcisering af de oplysninger, der skal angives på mærkningen, samt af visse mærkningskrav, der skal sikre produktets sporbarhed. Det angives bl.a. hvilke oplysninger der skal angives for forarbejdede produkter, der udelukkende indeholder "Nocciola del Piemonte" eller "Nocciola Piemonte".

- Der er pligt til at angive høstår for nødder både med og uden skal.

- En række mærkningskrav ophæves, da de allerede er omfattet af de generelle regler for mærkning af levnedsmidler.

Krav i nationale bestemmelser - Henvisningen til de nationale bestemmelser, hvori der fastsættes sanktioner for manglende overholdelse af reglerne, ophæves, selv om de fortsat er gældende.

- Der indsættes en artikel 9 vedrørende kontrol udført af det anerkendte kontrolorgan.

4. Dato for modtagelsen af den fuldstændige ansøgning: G/IT/00305/16.04.02.